钦定古今图书集成/明伦汇编/闺媛典/第080卷 > 尹思妻于氏
## 钦定古今图书集成/明伦汇编/闺媛典/第080卷 > 尹思妻于氏

按《嘉祥县志》：于氏年十六，适尹思。思贫而瞽，氏纺绩
养夫与姑，寒不絮，食不腥，若将终身。已而姑亡，夫亦
殁，拊棺摧痛，欲以死殉。众共泣劝之，氏曰：“使吾幸而
有子，可不死；即无子而姑存，亦不死。今已矣，安用生
为？况人孰无死，先后等死耳。”众知志不可回，防之益
密。偶一日得间，自缢柩旁。